കോഴിക്കോട് ജില്ല അസോസിയേഷന് കുവൈത്ത് ഓണംഈദ് ആഘോഷം കുവൈത്ത് സിറ്റി: കോഴിക്കോട് ജില്ല അസോസിയേഷന് കുവൈത്ത് ഓണം ഈദ് ആഘോഷം ഫേസ്ബുക്ക് ലൈവിലൂടെ സംഘടിപ്പിച്ചു. അല് മുല്ല എക്സ്ചേഞ്ച് ജനറല് മാനേജര് ജോണ് സൈമണ് ഉദ്ഘാടനം ചെയ്തു. അസോസിയേഷന് പ്രസിഡന്റ് സി. ഹനീഫ് അധ്യക്ഷത വഹിച്ചു. ജനറല് സെക്രട്ടറി കെ. ഷൈജിത്ത് സംഘടനയുടെ പ്രവര്ത്തനങ്ങള് വിവരിച്ചു. രക്ഷാധികാരികളായ റിഷി ജേക്കബ്, ആര്.ബി. പ്രമോദ്, മഹിളാവേദി പ്രസിഡന്റ് സ്മിത രവീന്ദ്രന് എന്നിവര് സംസാരിച്ചു. പ്രോഗ്രാം കണ്വീനര് വിനീഷ് സ്വാഗതവും അസോസിയേഷന് ട്രഷറര് ജാവേദ് ബിന് ഹമീദ് നന്ദിയും പറഞ്ഞു. അസോസിയേഷന് അംഗങ്ങളുടെയും മഹിളാവേദി പ്രവര്ത്തകരുടെയും ബാലവേദി കുട്ടികളുടെയും സിനിമാറ്റിക് ഡാന്സ്, ഒപ്പന, ഗ്രൂപ് സോങ്, കവിതപാരായണം, മാപ്പിളപ്പാട്ട്, തിരുവാതിരക്കളി, സംഘനൃത്തങ്ങള് എന്നിവയുണ്ടായി. നാട്ടില്നിന്ന് ഗായകരായ താജുദ്ദീന് വടകര, സീന രമേശ്, വിപിന്നാഥ് പയ്യോളി, സലീഷ്, നമിത ശിവകുമാര് എന്നിവര് ഒരുക്കിയ ഗാനസന്ധ്യയും ആഘോഷത്തിന് മാറ്റുകൂട്ടി. ഫേസ്ബുക്ക് പേജിലൂടെ ഓണം ഫോട്ടോഗ്രഫി മത്സരവും ഓണംഈദ് ടിക്ടോക് മത്സരവും സംഘടിപ്പിച്ചു. ബെന്ജോ രാജ്, ബ്രിജിത്ത് സര്ഗാര് എന്നിവര് ഫോട്ടോഗ്രഫി മത്സരത്തിലും അലൈന ഷൈജിത്ത്, നന്ദിക ജയേഷ് എന്നിവര് ടിക്ടോക് മത്സരത്തിലും യഥാക്രമം ഒന്നും രണ്ടും സ്ഥാനങ്ങള് കരസ്ഥമാക്കി. പ്രശാന്ത് കൊയിലാണ്ടി രൂപകല്പന ചെയ്ത ഓണ്ലൈന് ഇവന്റില് അനീച ഷൈജിത്ത് അവതരണം നടത്തി.